Felejtsd el ezt a 8 rossz szokást és légy végre gazdag!
A gazdagok olyan dolgokat tesznek, amik gazdaggá teszik őket. A szegények pedig olyan dolgokat tesznek, amik szegénnyé teszik őket. Ha szegénynek születtél, abba nem volt beleszólásod. De abba bizony már van, hogy szegényen is halsz-e meg!
8 önpusztító szokás, amit abba kell hagynod, hogy gazdaggá válhass
1. Képtelen vagy a megtakarításra, befektetésre
A gazdagokhoz hasonlóan tudod, hogy a pénz mennyi mindenre jó. De ennek ellenére mégsem küzdesz tudatosan, és teljes szívedből, hogy megtanuld jól és bölcsen kezelni. Bár tudod, mit és hogyan kellene tenni, mégsem teszed meg.
A befektetés számodra azt jelenti, hogy a hétvégén többet költesz lottóra, tippmixre, mert akkor kétszer nagyobb az esélyed is nyerni. Komolyan elpocsékolnád az éveidet a lottónyereményre várva??
2. Rossz társaságban vagy
Nem bűnözőkre kell gondolni, meg alkoholistákra. Egyszerűen csak nem olyan közegben vagy, ahol a pénz van. Vannak olyan feltörekvő üzleti körök, konferenciák, előadások, munkalehetőségek, ahol igazi Győztesekkel találkozhatsz, kezet foghatsz velük. Megnézheted, meghallgathatod, miért, mitől és hogyan váltak Győztesekké.
Ha jobb életet szeretnél, akkor miért nem olyanok társaságában töltöd az időt, akik szintén ezt szeretnék, és tesznek is érte? Változtass! Soha nem késő, hogy elindulj oda, ahol a pénz van. Minél előbb elindulsz, annál jobb, ne pocsékold a drága idődet!
3. Nem a pénzügyi fejlődésre, hanem a túlélésre fókuszálsz
A szegények hajlamosak egy csomó mindenről lemondani azért, hogy megéljenek. Az alapvető szükségletek kielégítésére fókuszálnak, és a legkisebb luxust sem engedik meg maguknak. Ahelyett, hogy egyéb pénzforrás után néznének, inkább állandóan azon agyalnak, milyen kiadást lehetne még jobban csökkenteni.
Ez pedig egy olyan harc, amiből nem lehet győztesen kikerülni. A győzelemhez fejlődni kell, nem pedig zsugorodni!
4. A pénzügyi csodára vágysz
Online kaszinó, tuti nyerési stratégiák, lottó, és mindenféle olyan szerencsejáték, ami elhiteti veled, hogy meg fog történni a csoda és hirtelen gazdag lehetsz. Te (és a barátaid) vagytok a bal oldalon, akik talicskázzátok be a pénzt folyamatosan. A jobb oldalon pedig azok vannak, akik belőletek élnek és medencés házakat vesznek, autókat, nyaralókat, repülőgépeket. Az, hogy a szerencsejáték ipar virágzik, azt mutatja, hogy sokkal több a vesztes, mint a nyertes.
A gazdagok befektetett munkája a sikerért itt is jól tetten érhető: miközben a szegények várják és reménykednek a gazdagságban, addig a gazdagok tesznek érte, és kaszinókat, szerencsejáték paradicsomokat építenek. “X”-eket húzogatni egy papírra persze sokkal könnyebb, mint komolyan dolgozni a fejlődésért és a pénzügyi sikerért. De az eredménye is nagyjából ilyen.
5. Nem ismered fel a potenciális pénzt
A pénzt csak akkor ismered fel, ha készpénzként a kezedbe adják, vagy éppen ki van nyomtatva egy papírra a számlaegyenleged. Pedig a potenciális pénzt felismerni nagyon fontos: képességek, speciális ismeretek, tehetségek, hobbi – ezeket mind pénzre lehet váltani és nagy vállalkozásokat lehet rájuk építeni.
De ehhez meg kell tanulnod a vállalkozói szemléletet: az emberek számára olyan értéket kell adnod, ami többet ér, mint a pénzük. Ne készpénzben, számlákban, egyenlegben gondolkozz, hanem potenciális vagyonszerző lehetőségekben.
6. Nincs ötleted arra, hogyan lehetne több pénzt keresni/csinálni
Ha van egy jó ötleted, meggazdagodhatsz belőle. A szegények azért szegények, mert nincsenek jó ötleteik. És jó ötlet nem csak a “mit kéne csinálni?”-hoz kell, hanem a “hogyan kéne megcsinálni?”-hoz is. Ha van egy zseniális ötleted, de nem tudod finanszírozni, akkor keress befektetőket. Dolgozz ki egy brutálisan jó koncepciót egy üzleti modellel együtt, és keress egy céget, aki beállna mögéd. A pénz mindig keresi a pénzt.
7. Megindokolod, miért vagy szegény
A szegényeknek egy csomó indokuk és kifogásuk van arra, hogy miért szegények, miért képtelenek a változtatásra, és miért nem indultak még el a gazdagság felé vezető úton. Nem vállalnak felelősséget a pénzügyi helyzetükért, és a múltbeli hibáikról mindig mások tehetnek.
“Ha lenne egy diplomám!”, “Ha nem a diplomára fókuszáltam volna!”, “Ha nem lenne válság!”, “Ha nem lenne családom!”, “Ha már családom lenne!”,”Ha fiatalabb lennék!”, Ha idősebb lennék!”,”Ha gazdagnak születtem volna!” és így tovább. Ezek mind nem számítanak. Ez mind csak alibi a cselekvésképtelenségre, döntésképtelenségre, lustaságra, elkényelmesedésre. Vegyél egy mély levegőt, rúgd fenéken magadat, és indulj el előre!
8. Nem akarsz tanulni semmiből
A szegények nem szeretnek új álláspontokat megismerni, és átgondolni. Ha nem értenek valamivel egyet, alig várják, hogy közbeszólhassanak. Pedig mindenben, még a kritikákban is a leckét kell keresni, azt amit a minőségibb élet érdekében lehet hasznosítani a hallottakból, látottakból, olvasottakból. Az aranyat és az ezüstöt tűzben tisztítják, és a gyémántot sem simogatással formálják tökéletesre. Legyen ez most egy ilyen lecke.
Ha pedig hasznos volt a lista – oszd meg másokkal is -nyomj egy lájkot!
befektetésboldog élet titkagazdagság megteremtésegazdálkodásönismeretszemélyiségfejlesztés
Előző bejegyzés 3 tipp, hogy jó Coach-ot találj!Következő bejegyzés Vevőszerzés – Hogyan? 10 egyszerű összetevő a folyamatos megbízásokért